La selecció de la donant és un dels processos més importants en l’ovodonació. Es tracta de dones joves, majoritàriament d’entre 20 i 30 anys, a qui s’ha fet prèviament un estudi per descartar que pateixin qualsevol tipus de problema, tant físic com psíquic.
Volem remarcar que a Barcelona IVF realitzem un test a les nostres donants que descarta més de 400 possibles malalties hereditàries, garantint així la màxima qualitat en el procés de selecció. Per escollir la donant, l'equip mèdic intentarà aconseguir la màxima semblança amb la pacient, tant física com de grup sanguini.
L’ovodonació a Barcelona IVF és un tractament de fertilitat eficaç i segur per a totes aquelles dones que intenten aconseguir un embaràs i a qui se’ls hagi diagnosticat un problema als òvuls que no es pot solucionar de cap altra manera. L'èxit de la ovodonació es troba per sobre del 80% i no depèn de l'edat de la dona, cosa que la converteix en la millor opció per aconseguir l'embaràs en dones de més de 43 anys.